alexandrainst/scandi-wiki huggingface dataset:
Litteraturåret 1771

Litteraturåret 1771 er en oversikt over utgivelser, hendelser, prisvinnere og avdøde personer med tilknytning til litteratur i 1771.

Hendelser
 9. april - Pedro Correia Garção blir arrestert og satt i fengsel av Sebastião de Melo, markien av Pombal.
 Henry Mackenzies The Man of Feeling innleder trenden med den "sentimentale" romanen.
 Slovensk litteratur: István Küzmics, ungarskslovensk forfatter og evangelsk pastor, utgir (i Halle) Nouvi Zákon, en oversettelse av Det nye testamente til språket prekmurje-slovensk, med diskret sørslavisk kunstverk.

Nye bøker
 Claude Joseph Dorat - Les Sacrifices de l'amour
 Elizabeth Griffith - The History of Lady Barton
The History of Sir William Harrington (anonymt)
 John Langhorne - Letters to Eleonara
 Henry Mackenzie - The Man of Feeling
 Tobias Smollett - The Expedition of Humphry Clinker

Nye drama
 Isaac Bickerstaffe - He Wou'd If He Cou'd
 Joseph Cradock - Zobeide
 Richard Cumberland - The West Indian
 Denis Diderot - Le Fils Naturel
 Carlo Goldoni - Le Bourru Bienfaisant
 Hugh Kelly - Clementina
 George Alexander Stevens - The Fair Orphan

Poesi
 James Beattie - The Minstrel
 James Cawthorn - Poems
 John Langhorne - The Fables of Flora
 Thomas Percy - The Hermit of Warkworth
 Henry James Pye - The Triumph of Fashion

Fagprosa
 John Brown - Description of the Lake of Keswick
 Charles Burney - The Present State of Music in France and Italy
 John Dalrymple - Memoirs of Great Britain and Ireland
 Oliver Goldsmith - The History of England
 Samuel Johnson - Thoughts on the Late Transactions Respecting Falkland's Islands
 Martinez de Pasqually - Traité sur la réintégration des êtres dans leur première propriété, vertu et puissance spirituelle divine (omtrentlig år)
 Thomas Pennant - A Tour in Scotland
 William Smellie - Encyclopaedia Britannica (i 100 bind)
 John Wesley - Works
 Arthur Young - The Farmer's Tour Through the East of England

Fødsler

5. februar - John Lingard, engelsk prest, forfatter og historiker (død 1851)
25. desember - Dorothy Wordsworth, engelsk poet (død 1855)

Dødsfall
11. januar - Jean-Baptiste de Boyer, Marquis d'Argens, fransk filosof (født 1704)
2. februar - John Lockman, engelsk historiker, poet og forfatter (født 1698)
9. mars - Henry Pemberton, engelsk lege, forfatter og redaktør (født 1694)
21. mai - Christopher Smart, engelsk poet (født 1722)
30. juli - Thomas Gray, engelsk poet (født 1716)
17. september - Tobias Smollett, skotsk romanforfatter, journalist, oversetter (født 1721)
14. oktober - John Gill, engelsk teolog (født 1697)
26. desember - Claude Adrien Helvétius, fransk filosof (født 1715)
sannsynligvis
Luis Galiana y Cervera, spansk teolog, filolog og forfatter (født 1740)
Henry Mill, engelsk oppfinner av skrivemaskin (født ca. 1683)

Referanser
Kapringen av Valdresekspressen 2013

Kapringen av Valdresekspressen 2013 skjedde den 4. november 2013 på fylkesvei 53 øst for tettstedet Øvre Årdal da en buss på ruten Valdresekspressen ble kapret. Sjåføren og begge passasjerene ble i løpet av kort tid drept med kniv.

Hendelsesforløp 
Den 4. november 2013 rundt klokken 17.30 ble en buss kapret på langdistanseruten Valdresekspressen mellom Årdalstangen og Oslo. Ruten drives av selskapet NOR-WAY Bussekspress. Kapringen skjedde på strekningen mellom tettstedet Øvre Årdal i Årdal kommune i Sogn og Fjordane og Tyin i nabokommunen Vang i Oppland.

Under kapringen ble sjåføren og begge passasjerene drept ved at kapreren påførte dem knivstikk. Ved pågripelsen hadde kapreren selv stikkskader.

Kapreren ble pågrepet av brannvesenet og ambulansepersonell og deretter overlatt til politiet da disse ankom.

Gjerningsmann og ofre

Gjerningsmannen
Busskapreren var en mannlig asylsøker født i 1982 med opprinnelse i Sør-Sudan. Mannen hadde fått avslag på asylsøknad, og kapringen skjedde dagen før han skulle returneres til Spania, hvor han opprinnelig søkte om asyl.

Gjerningsmannen ble innlagt på psykiatrisk avdeling ved Sandviken sykehus i Bergen, men ble senere overført til Bergen fengsel. I 2014 døde han av skader han pådro seg etter å ha kastet seg fra et tak i fengselet.

De døde
 19 år gamle Margaret Molland Sanden fra Årdalstangen, som studerte ved Høgskolen i Oslo
 53 år gamle Brahim Khoya svensk statsborger på vei hjem til Göteborg, etter å ha jobbet 2 måneder ved Årdal Bo og Omsorgssenter.
 55 år gamle Arve Kvernhaug bosatt i Bagn, men opprinnelig fra Lier, som var sjåfør på bussen.

Referanser 

Drap
Hendelser i 2013
Årdals historie
2013 i Norge
Harangstunnelen

Harangstunnelen er en 785 meter veitunnel på  i Orkdal i Trøndelag. Drivingen av tunnelen begynte 14. desember 2012, og gjennomslaget kom 12. april 2013. Den ble åpnet for trafikk på  6. mars 2014. Når den nye traséen på  ble ferdig 2015 ble tunnelen del av denne.

Referanser

Se også
Veitunneler i Norge

Eksterne lenker
 Statens vegvesen: E39 Harangen-Høgkjølen

Veitunneler i Trøndelag
Veier i Orkland
Tunneler åpnet i 2014
Fylkesvei 714
Tunneler på E39
Thomas Losnegard

Thomas Johansen Losnegard (født 21. mars 1982) er førsteamanuensis ved Institutt for fysisk prestasjonsevne, Norges idrettshøgskole fra 2009. Losnegard har doktorgrad i idrettsvitenskap (fysiologi/biomekanikk) fra Norges idrettshøgskole der han disputerte med tittelen Physiological determinants of performance in modern elite cross-country skiing den 22. januar 2013. Hovedfeltet innenfor forskning omhandler eliteidrett med langrenn som spesialfelt. Han er tidligere aktiv konkurranseløper innen langrenn. Erfaring innen fotball, løp, sykkel og svømming.

Referanser

Eksterne lenker 
 Side på linkedin.com

Personer tilknyttet Norges idrettshøgskole
Filosofiåret 1771

Filosofiåret 1771 er en oversikt over hendelser, utgivelser og personer med tilknytning til filosofi i 1771.

Hendelser

Publikasjoner

Fødsler
13. juni - Paolo Costa, italiensk poet og filosof (født 1836)

Dødsfall
11. januar - Jean-Baptiste de Boyer, Marquis d'Argens, fransk filosof (født 1704)
14. juli – Chen Hongmou, kinesisk lærd og filosof (født 1696)
26. desember - Claude Adrien Helvétius, fransk filosof (født 1715)
Håkon Fred. Breen

Håkon Fredrik Breen (født 30. oktober 1923, død 29. september 2004) var en norsk prest og redaktør.

Han arbeidet på 1960-tallet som litteratursekretær i Norges Kristelige Student- og Gymnasiastlag. I oktober 1968 ble han ansatt i avisen Vårt Land, der han ble sjefredaktør fra 2. januar 1969. Han var redaktør i avisen fram til 1973, og markerte seg blant annet med en klar holdning mot norsk medlemskap i EF foran folkeavstemningen i 1972. 

Fra redaktørjobben gikk han til stillingen som residerende kapellan i Tønsberg, fra 1983 den første domprost i Molde. 

Han var gift med forfatteren Else Breen.

Bibliografi 
 Korset og kulturen : et grunnriss av det prinsipielle forhold mellom Guds ord og kulturen (1956)
 Tiden er nær : hovedlinjer i Johannes åpenbaring , Lunde forlag (1982)
 Mer enn barnelærdom : Hovedtanker i Hebreerbrevet, Lunde forlag (1986)
 Nytt liv : perspektiv ved døpefonten, Lunde forlag (1992)

Referanser 

Norske redaktører
Norske lutherske prester
Fødsler i 1923
Dødsfall i 2004
Bamse og Tyvenes by

Bamse og tyvenes by er en svensk animert eventyrfilm for barn fra 2014 basert på seriefiguren Bamse. Regi er ved Christian Ryltenius.

Svenske stemmer

Norske stemmer

Eksterne lenker 
 

Svenske barnefilmer
Svenske animasjonsfilmer
Filmer fra 2014
Filmer basert på tegneserier
Ellen Ugelstad

Ellen Harriet Ugelstad (født 14. mars 1973) er en norsk regissør og billedkunstner. 

Hun arbeider hovedsakelig med dokumentar, foto, tekst og formidling, og har utdanningen sin fra Academy of Art University i San Francisco. Hennes filmer har blitt vist blant annet på festivalene Nordisk Panorama, San Francisco International Film Fest, Sundance, Yerba Buena Center for the Arts, New York Filmarchive og Ann Arbor Film Festival.  

Dokumentarfilmen Indian Summer – Du skal ha gode nerver for å være indianer (2011) hadde premiere under Den Europeiske Dokumentarfilm-festivalen, og ble nominert til International Young Talent Award under DOK Leipzig og Nordic Dox Award under CPH:DOX. Filmen ble også vist på NRK våren 2011, og ble året etter nominert i to Gullrute-kategorier for beste regi og beste dokumentar. 

Høsten 2012 ble Indian Summer vist som en installasjon på Høstutstillingen, og samme år mottok Ugelstad arbeidsstipend fra Statens kunstnerstipendier. Hun var juryleder for kategorien «Beste dokumentarfilm» under Amandaprisen 2013.

I 2014 hadde hun et kunstnerisk samarbeid med vokalisten Ingrid Helene Håvik i bandet Highasakite, og mottok støtte for å regissere en musikkfilm til låta «Leaving no Traces».

Dokumentarfilmen Jeg skriver fra 2016 skildrer eldre mennesker som deltar på et skrivekurs. I 2017 hadde kortfilmen Møterommet premiere. Der vendte hun tilbake til temaet psykisk sykdom, med utgangspunkt i brorens mangeårige erfaring som pasient med diagnosen schizofreni.

I filmen Making Sense Together vekslet hun mellom fiksjon og dokumentariske intervjuer for å belyse hvordan psykiske lidelser påvirker livene til så vel pasienter som pårørende. Filmen hadde premiere i 2018.

For kortfilmen Den grønne dalen vant hun hovedprisen «Gullstolen» på Kortfilmfestivalen i Grimstad i 2018. Juryen skrev følgende om denne filmen:«Denne filmen er flertydig og elegant. Den bruker virkelige hendelser for å provosere fram komplekse spørsmål om privilegier og mellommenneskelighet. På tross av sine dramatiske aspekter, beholder den en form for humor og lekenhet som holdt oss engasjert gjennom hele filmen.»

Referanser 

Norske billedkunstnere
Norske regissører
Fødsler i 1973
Dauvnesle

Dauvnesle er en plante i slekten Lamium av leppeblomstfamilien, som kan bli omtrent 40 cm høy. Selv om bladene minner om brennesler, brenner de ikke, noe som kan forklare navnet. Blomstene er hvite leppeblomster. Den vokser hovedsakelig i Eurasia. I Norge er den vanlig på Østlandet, men ellers sjelden.

Referanser

Eksterne lenker 
 

Leppeblomstfamilien
Urter
Hvite blomster
Planter formelt beskrevet av Carl von Linné
Planter formelt beskrevet i 1753
Norges flora
Heteronychini

Heteronychini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore (5-12 millimeter), avlange, mer eller mindre brunlige oldenborrer. Kroppen er fint hårete. Larvene har rødbrune hodekapsler.

Levevis 
Larvene lever i jorda, der de eter røtter. Larveutviklingen tar vanligvis ett år, men kan ta to. De voksne billene er nattaktive og tilbringer dagen nede i jorda. De eter gjerne blader, særlig nye skudd, og knopper. Noen arter tar ikke næring til seg som voksne.

Skadedyr 
Noen av artene kan gjøre betydelig skade på dyrkede planter. Det er de voksne billene som er mest skadelige, ved at de eter eller skader nye skudd og spirer, men også larvene kan gjøre skade ved sin rot-eting. De fleste av artene er likevel uten negative økonomiske effekter.

Utbredelse 
Gruppen er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Heteronychini Lacordaire, 1856
 Slekten Acheilo Britton, 1988 - 3 arter
 Slekten Callabonica Blackburn, 1895 - én art
 Slekten Cubidens Britton, 1992 - én art
 Slekten Eurychelus Blanchard, 1850 - én art
 Slekten Heteronyx Guérin-Méneville, 1831 - ca. 210 arter
 Slekten Neoheteronyx Blackburn, 1890 - 13 arter
 Slekten Nepytis Erichson, 1842 - én art
 Slekten Odontotonyx MacLeay, 1871 - 2 arter
 Slekten Proborhinus Britton, 1988 - én art
 Slekten Pseudoheteronyx Blackburn, 1892 - 7 arter
 Slekten Webbella Britton, 1988 - 2 arter

Kilder 
 Oversikt over artene
 Industry Pest Management Group - Heteronyx. Om skader og biologi

Eksterne lenker 
 

Oldenborrer
Biller formelt beskrevet i 1856
Solan og Ludvig – Jul i Flåklypa

Solan og Ludvig – Jul i Flåklypa er en norsk animert eventyrkomedie og familiefilm fra 2013, regissert av Rasmus A. Sivertsen. Manuset er skrevet av Karsten Fullu basert på boka Solan og Ludvigs jul av Harald Sommerin Simonnæs, som igjen er basert på karakterer fra Kjell Aukrusts univers.

Den ble innspilt i stop-motion (dukkefilm) og ble produsert av Maipo Film i samarbeid med Qvisten Animation.

Jul i Flåklypa ble svært populær og ble med sine 854 000 besøkende den mest sette filmen på norske kinoer i 2013. I tillegg hadde den nesten 38 000 besøkende i 2014, noe som gjorde at det totale besøkstallet endte på 892 000.

Den fikk også meget god mottakelse fra anmelderne. Blant annet så fikk den terningkast seks av Aftenposten, fem av VG, Dagbladet, Filmpolitiet, BT og fire av Adressa og FilmMagasinet.

Handling 
Redaktøren for Flåklypa Tidene, Frimand Pløsen, har lovet snø, men når den ikke kommer som avtalt tyr han til hjelp fra oppfinneren Reodor Felgen. Han ønsker en maskin som kan gi hele bygden snø, men Reodor avslår ønsket, til stor forferdelse for Pløsen. Solan og Ludvig vil dermed også ha snø til jul, og får derfor Reodor til å gjennomføre det likevel. Omsider mestrer de det, men en ulykke følger til at Reodor blir usynlig. Reodor klarer midlertidig å få kontaktet Solan, men det etter at han også ble grepet av ulykken, hvor nebbet ble usynlig. Oppfinneren finner etter hvert en oppskrift som funker som et motmiddel, men den tar lenger tid å lage.

Samtidig finner Frimand Pløsen snømaskinen i Reodors verksted og tar den med til byens klokketårn. Han setter den på, men det uvisst om hvor stor kraft og hvor uferdig maskinen er. Etter hvert blir byen mer og mer dekket av snø, men på det punktet hvor hele Flåklypa nesten forsvinner vil han ikke skru den av. Grunnen til dette er at han finner et avisoppslag på at en by er dekket i snø mye mer betraktelig enn kun vanlig snø.

Når Reodor Felgen og Solan prøver å skru den av blir de tatt til fange av Pløsens presserobot. I dette øyeblikket er det kun Ludvig igjen som kan redde dagen. Han samler all motet han har og kommer seg inn etter å ha brukt usynlighetsmiddelet til Reodor. Presseroboten finner dem og jager dem ut igjen, uten å skru av maskinen. Reodor, Solan og Ludvig gjør et nytt forsøk, men i det Reodor og Solan blir dratt vekk er Ludvig alene - igjen. I et fullt race med presseroboten klarer han etter hvert å skru av maskinen og redde Flåklypa. Ludvig lærte omsider at alt er ikke så farlig som det ser ut til.

Stemmer

Flåklypa-trilogien (2013–2018) 
Qvisten Animasjon og Maipo laget tre Flåklypa-filmer med premiere i perioden 2013–2018. Solan og Ludvig: Jul i Flåklypa er den første i trilogien. De to øvrige er:

 2015: Solan og Ludvig: Herfra til Flåklypa
 2018: Månelyst i Flåklypa

Referanser

Eksterne lenker 

 

Filmer fra 2013
Norske filmer fra 2010-årene
Norske animerte barnefilmer
Norske familiefilmer
Norske julefilmer
Norske animerte filmkomedier
Norske animerte eventyrfilmer
Norskspråklige filmer
Kjell Aukrust
Vinnere av Sølvklumpen
Amandaprisen 2014
Amanda for beste barnefilm
Løsørekompleks

Et løsørekompleks, også kalt tingsinnbegrep eller universitas rerum, er en samling gjenstander (løsøre) som utgjør en rettslig enhet. Et løsørekompleks består som enhet selv om enkelte gjenstander i komplekset forsvinner ut eller inn av komplekset. Et løsørekompleks kan pantsettes. Rettsvern for slike pantsettelser fåes vanligvis ved registrering i løsøreregisteret.

Etter norsk panterett godtar panteloven følgende løsørekomplekser:
 Næringsdrivendes driftstilbehør
 Næringsdrivendes motorvogner
 Næringsdrivendes flyttbare anleggsmaskiner som brukes i næringsdrivendes entreprenørvirksomhet
 Næringsdrivendes jernbanemateriell som brukes i jernbanetrafikk
 Landbruksløsøre som brukes i næringsvirksomhet i landbruket
 Fiskeredskaper som brukes i næringsvirksomhet med fiske- eller fangstfartøy
 Næringsdrivendes varelager

Referanser

Tingsrett
Tyrkvisjonens sangkonkurranse 2013

Tyrkvisjonens sangkonkurranse 2013, eller Türkvizyon Şarkı Yarışması 2013, var den første utgaven av Tyrkvisjonens sangkonkurranse. Konkurransen ble arrangert i byen Eskişehir i regionen  i Tyrkia med en delfinale den 19. desember og en finale den 21. desember.

Bakgrunn og format
Tyrkvisjonens sangkonkurranse ble offisielt lansert den 21. september 2013 etter en seremoni i kulturhovedstaden Eskişehir. Den endelige listen over deltakerland og -regioner var klar den 17. desember, etter at Tsjuvasjia, Turkmenistan og Xinjiang trakk seg fra konkurransen mens Irak, Khakasia, Kosovo og  (Kemerovo) da var de siste til å melde seg på.

Arenaen for konkurransen var , og produksjonsselskapet var det tyrkiske radio- og TV-selskapet TRT i samarbeid med TMB TV. Konkurransen ble kringkastet i over 20 land til 300 millioner mennesker, og ble dekket av 120 representanter fra pressen.

Til sammen 24 deltakere representerte 25 ulike land eller regioner i delfinalen, hvorav de tolv deltakerne med best plassering gikk videre til finalen. Vinneren av konkurransen mottok  euro og en 150 gram tung pokal i gull. Artistene på de to påfølgende plasseringene mottok  euro hver. Hver melodi ble introdusert med «postkort» som viste bilder fra hver av deltakerregionene.

Avstemning
Resultatene i delfinalen og finalen ble avgjort av en tilstedeværende jury som besto av én representant fra hver av deltakerregionene. Hvert jurymedlem avga mellom ett og ti poeng, på en personlig iPad, til alle deltakermelodiene, med unntak av sin egen regions representant. Alle de 24 jurymedlemmene stemte også i finalen.

Resultatene, og den innbyrdes plasseringen, i semifinalen har ikke blitt offentliggjort. I finalen ble den samlede poengsummen til alle deltakerregionene presentert, mens de enkelte poengsummene fra hvert jurymedlem ikke har blitt offentliggjort.

Delfinale
Delfinalen ble arrangert 19. desember med Vatan Şaşmaz som programleder. 24 bidrag ble fremført, hvorav 12 kvalifiserte seg videre til finalen. Åpningsnummeret var med  og gruppa Deşt-i Kıpçak som fremførte melodien «Dombra». Melodiene ble fremført i alfabetisk rekkefølge med utgangspunkt i den tyrkiske stavemåten på deltakerregionene.

Finale
Ece Vahapoğlu og Engin Hepileri var programledere i finalen. Sendingen ble åpnet med det kulturelle innslaget «Dans Anadolu». Som pauseunderholdning fremførte den tyrkiske sangeren  melodien «Gül kokusu».

Finalebidrag og endelige resultater:

Kringkastere og jurymedlemmer

Se også
 Eurovision Song Contest 2013
 Junior Eurovision Song Contest 2013

Fotnoter

Referanser

Eksterne lenker
  

Tyrkvisjonens sangkonkurranse
Musikk i 2013
2013 i Tyrkia
Filosofiåret 1786

Filosofiåret 1786 er en oversikt over hendelser, utgivelser og personer med tilknytning til filosofi i 1786.

Hendelser

Publikasjoner

Fødsler
19. februar – Samuel Grubbe, svensk filosof og politiker (død 1853) 
22. mai – Francesco Paolo Bozzelli, italiensk jurist, filosof og politiker (død 1864)
29. mai – Alexander Bryan Johnson, filosof fra USA (død 1867)
30. juli – Georg Andreas Gabler, tysk filosof (død 1853)

Dødsfall
4. januar – Moses Mendelssohn, tysk-jødisk rasjonalistisk filosof, opplysningsfilosof og bibeloversetter (født 1729)
Filosofiåret 1788

Filosofiåret 1788 er en oversikt over hendelser, utgivelser og personer med tilknytning til filosofi i 1788.

Hendelser

Publikasjoner 
Immanuel Kant – Kritikk av den praktiske fornuft (Kritik der praktischen Vernunft)

Fødsler
31. januar – Bonifác Buzek, tysk prester, filosof og pedagog (død 1839)
12. februar – Karl von Reichenbach, tysk fabrikkeier, kjemiker, naturforsker og filosof (død 1869)
22. februar – Arthur Schopenhauer, tysk filosof (død 1860)
8. mars – William Hamilton, skotsk filosof (død 1856)
24. august – Joseph Hillebrand, tysk filosof (død 1871)
20. november – Félix Varela, cubansk filosof (død 1853)

Dødsfall
6. mars - Romualdo De Sterlich, italiensk filosof (født 1712)
21. juni – Johann Georg Hamann, tysk filosof og forfatter (født 1730)
21. juli - Gaetano Filangieri, italiensk jurist og filosof (født 1752)
Filosofiåret 1787

Filosofiåret 1787 er en oversikt over hendelser, utgivelser og personer med tilknytning til filosofi i 1787.

Hendelser

Publikasjoner 
Immanuel Kant – Kritik der reinen Vernunft, 2. og forbedret utgave («Zweite hin und wieder verbesserte Auflage»).

Fødsler

Dødsfall
Filosofiåret 1789

Filosofiåret 1789 er en oversikt over hendelser, utgivelser og personer med tilknytning til filosofi i 1789.

Hendelser 
 Friedrich Schiller blir utnevnt til professor i historie og filosof i Jena.

Publikasjoner

Fødsler
4. mai - Angelo Paggi, italiensk filosof (død 1867)
13. juni – August Arnold, tysk historiefilosof og statsviter (død 1860)
20. juni – Friedrich Wilhelm Carové, tysk jurist, germanist og filosof (død 1852)
9. september – Menachem Mendel Schneersohn, russisk filosof, mystiker og ortodoks rabbiner (død 1866)
4. november – Frédéric Bérard, fransk lege og filosof (død 1828)

Dødsfall
21. januar – Paul Henri Thiry d’Holbach, tysk filosof og medarbeider på Diderots Encyclopédie (født 1723)
Samael Aun Weor

Samael Aun Weor (født Víctor Manuel Gómez Rodríguez 6. mars 1917 i Bogotá, død 24. desember 1977 i Mexico by) var en colombiansk forfatter, foredragsholder og lærer innen gnostisismen. Han omtalte læren sin for gnosis. Han skrev over 100 bøker innen ulike fagfelt. Fra tidlig i livet begynte Weor å interessere seg for de mer transcendentale sidene ved tilværelsen.

Liv 

Victor Manuel Gomez Rodriguez ble født i Bogotá, Cundinamarca, Colombia, som sønn av Manuel Gomez Quijano og Francisca Rodriguez de Gomez. Han var døpt i Den romersk-katolske kirke, men senere avvist av kirken i Roma. Barndom og familieliv er lite kjent, bortsett fra at han hadde en bror og at faren giftet seg på nytt etter å ha tatt ut skilsmisse. Tolv år gammel ble han sendt til en romersk-katolsk jesuittskole, der han sluttet på grunn av skuffelse over den religiøse læren. I stedet begynte han å bruke mye tid på å studere metafysiske og esoteriske skriftlige arbeider.

I 1910 ble den gnostiske kirken i Mexico og Rosenkorsordenen - "Det gamle brorskapet av rosenkorset" i Brasil - grunnlagt av den tyske legen og mystikeren Arnold Krumm-Heller etter Paschal Beverly Randolphs modell. Da Gomez Rodriguez var 17 år gammel, ble han spurt om å holde foredrag på et lokalt teosofisk senter, og året etter ble han med i rosenkorsordenen(F.R.A) for Brasil og spansktalende land. Som student av F.R.A, leste Victor Gomez Rodriguez metodisk all rosenkorslitteraturen, og det var der han angivelig skal ha lært hemmeligheten om den "Store Arkana", eller hvit seksuell magi - den esoteriske forklaringen som underbygger alle de store verdensreligionene.

Man vet lite detaljer om livet hans mellom 1935 og 1950. Han ble en slags åndelig løsgjenger, uten verken hjem eller inntekt. På ett tidspunkt levde Gomez Rodriguez sammen med en urfolkstamme nord i Colombia, der han fikk innblikk i en hemmelig helbredelsesvisdom.

Læren om syntese 

Læren om syntese er et uttrykk Aun Weor brukte for å beskrive læren han formidlet gjennom bøker og forelesninger.

Bilbiografi  
 Introduction to gnosis (1961)

Referanser

Eksterne lenker 

 gnosticteachings.org
 www.samaelaunweor.info
 ageac.org/en

Antropologer
Filosofer
Personer tilknyttet gnostisismen
Esoterisme
Colombianere
Personer fra Bogotá
Fødsler i 1917
Dødsfall i 1977
Eirik Kvam

Eirik Kvam (født 1. juni 1951) er en norsk oversetter bosatt i Trondheim i Trøndelag.

Kvam studerte ved Norges teknisk-naturvitenskapelige universitet (NTNU) og tok sin hovedfagseksamen i 1976. Han er cand.philol. med fagkretsen engelsk, musikk, teatervitenskap. I tillegg har han universitetseksamener i jus og italiensk.

For det meste har Kvam oversatt tekster og materiale knyttet til jus, økonomi og teknikk. En stor del av hans arbeide er også knyttet til kunst og kultur, herunder ulike doktorgradsarbeider innen musikkteknologi og omtaler av jazzmusikere og musikkprosjekter.

Kvam driver eget foretak, Avatar Oversetting, i Trondheim. Han har blant annet oversatt for NTNU, Høgskolen i Sør-Trøndelag, Siemens, Coop, Flyktningehjelpen, SINTEF og Nissan.

Bibliografi 
 Oversettelse av boken: Tore Bjørn Skjølsvik - Naturen blir aldri umoderne, av Ingrid L. Lystad, Aschehoug 2009.

Eksterne lenker 
 Avatar Oversetting

Norske oversettere
Fødsler i 1951